Neuvoston asetus (EY) N:o 139/96, annettu 22 päivänä tammikuuta 1996, asetusten (EY) N:o 3285/94 ja (EY) N:o 519/94 muuttamisesta yhteisön yhtenäisen valvonta-asiakirjan osalta



Virallinen lehti nro L 021 , 27/01/1996 s. 0007 - 0018



NEUVOSTON ASETUS (EY) N:o 139/96, annettu 22 päivänä tammikuuta 1996, asetusten (EY) N:o 3285/94 ja (EY) N:o 519/94 muuttamisesta yhteisön yhtenäisen valvonta-asiakirjan osalta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että tuontiin sovellettavasta yhteisestä järjestelmästä ja asetuksen (EY) N:o 518/94 kumoamisesta 22 päivänä joulukuuta 1994 annetussa neuvoston asetuksessa (EY) N:o 3285/94 (1) ja tiettyjen kolmansien maiden tuontiin sovellettavasta yhteisestä menettelystä ja asetusten (ETY) N:o 1765/82, (ETY) N:o 1766/82 ja (ETY) N:o 3420/83 kumoamisesta 7 päivänä maaliskuuta 1994 annetussa neuvoston asetuksessa (EY) N:o 519/94 (2) säädetään yhteisön ennakkovalvontatoimenpiteiden yhteydessä annettavasta yhteisestä valvonta-asiakirjasta; tämän asiakirjan malli, joka on molempien asetusten osalta samanlainen, on asetuksen (EY) N:o 3285/94 liitteessä I ja asetuksen (EY) N:o 519/94 liitteessä IV, moitteettoman hallinnon ja yhteisön toimijoiden edun turvaamiseksi on suotavaa saattaa edellä mainitun valvonta-asiakirjan sisältö ja ulkoasu sikäli kuin mahdollista komission asetuksissa (EY) N:o 3168/94 (3), (EY) N:o 3169/94 (4) ja (EY) N:o 1150/95 (5) sekä komission suosituksessa N:o 3118/94/EHTY (6) säädettyjen tuontilisenssien lomakkeiden mukaisiksi ja tarkistaa valvonta-asiakirjan tekniset ominaisuudet, nykyisen järjestelmän mukaan valvonta-asiakirjahakemus on tehtävä erityisellä asiakirjalla, joka toimii myös valvonta-asiakirjana toimivaltaisten kansallisten viranomaisten täydennettyä ja vahvistettua sen; tuojille asetettujen muodollisuuksien yksinkertaistamiseksi ei ole kuitenkaan enää syytä vaatia, että valvonta-asiakirjahakemus on laadittava erityisesti tähän tarkoitetulle yhteisön lomakkeelle; on kuitenkin syytä tarkentaa valvonta-asiakirjahakemuksessa esitettävät tiedot, ja on syytä säätää 31 päivänä joulukuuta 1996 päättyvästä siirtymäkauden järjestelystä jäsenvaltioiden tämän asetuksen voimaantulopäivänä jo painamien ja myöntämien yhteisön valvonta-asiakirjojen osalta, ON ANTANUT TÄMÄN ASETUKSEN: 1 artikla Muutetaan asetus (EY) N:o 3285/94 seuraavasti: 1) Korvataan 12 artiklan 1 ja 2 kohta seuraavasti: "1. Yhteisön ennakkovalvonnassa olevien tuotteiden vapaaseen liikkeeseen laskeminen edellyttää valvonta-asiakirjan esittämistä. Jäsenvaltioiden nimeämän toimivaltaisen viranomaisen on toimitettava tämä asiakirja maksutta ja koko haetulle määrälle enintään viiden työpäivän kuluessa siitä, kun kansalliset toimivaltaiset viranomaiset ovat saaneet yhteisön tuojan tekemän hakemuksen riippumatta tuojan sijoittautumispaikasta yhteisössä. Jollei toisin osoiteta, mainittua hakemusta pidetään kansallisen toimivaltaisen viranomaisen vastaanottamana viimeistään kolmen työpäivän kuluttua sen jättämisestä. 2. Valvonta-asiakirja on laadittava liitteessä I olevan mallin mukaiselle lomakkeelle. Jos valvontaan asettamista koskevassa päätöksessä ei toisin määrätä, tuojan valvonta-asiakirjahakemukseen on sisällyttävä ainoastaan seuraavat tiedot: a) hakijan nimi ja täydellinen osoite (puhelin- ja telekopionumero sekä mahdollinen toimivaltaisten kansallisten viranomaisten antama tunnusnumero mukaan lukien) sekä hakijan alv-numero, jos hakijan on maksettava arvonlisäveroa, b) tarvittaessa ilmoituksen tekijän tai hakijan mahdollisen edustajan nimi ja täydellinen osoite (puhelin- ja telekopionumero mukaan lukien), c) tavaroiden kuvaukset, jotka sisältävät tiedot - tavaran kauppanimityksestä, - sen yhdistetyn nimikkeistön koodista, johon tavara kuuluu, - tavaran alkuperästä ja mistä se tulee, d) ilmoitetut määrät kilogrammoina tai tarvittaessa muina asianmukaisina lisäyksikköinä (esimerkiksi pareina tai kappaleina), e) tavaroiden cif-arvo Euroopan yhteisön rajalla ecuina, f) seuraava hakijan päiväämä ja allekirjoittama ilmoitus, jossa on nimen selvennys suuraakkosin: `Minä allekirjoittanut todistan, että tässä hakemuksessa olevat tiedot ovat oikeita ja vilpittömässä mielessä annettuja ja että olen sijoittautunut yhteisön alueelle.`" 2) Lisätään 12 artiklaan kohdat seuraavasti: "8. Valvonta-asiakirjalomakkeet ja niiden otteet laaditaan kahtena kappaleena, joista ensimmäinen, numerolla 1 merkitty `vastaanottajan kappale`, toimitetaan hakijalle ja toisen, numerolla 2 merkityn `toimivaltaisen viranomaisen kappaleen`, säilyttää asiakirjan myöntänyt viranomainen. Hallinnollisia tarkoituksia varten toimivaltainen viranomainen voi lisätä lomakkeeseen n:o 2 ylimääräisiä jäljennöksiä. 9. Lomakkeet painetaan valkoiselle hiokkeettomalle kirjoituspaperille, jonka paino on 55-65 grammaa neliömetriltä. Niiden koko on 210 × 297 millimetriä; konekirjoitusväli on 4,24 millimetriä (tuuman kuudesosa); lomakkeiden asettelua on tarkoin noudatettava. Varsinaisen valvonta-asiakirjan eli kappaleen n:o 1 kummallakin puolella on lisäksi oltava keltaisella painettu aaltomainen taustakuvio, joka tekee kaikki mekaanisin tai kemiallisin keinoin tehdyt väärennökset silmin havaittaviksi. 10. Jäsenvaltioiden on painettava lomakkeet. Ne voidaan myös painaa kirjapainossa, jonka sen sijoittautumisjäsenvaltio on hyväksynyt. Jälkimmäisessä tapauksessa mainittuun hyväksyntään on viitattava jokaisessa lomakkeessa. Kaikissa lomakkeissa on oltava kirjapainon nimi ja osoite tai merkki, jonka avulla kirjapaino voidaan tunnistaa." 3) Korvataan 14 artiklan 1 ja 2 kohta seuraavasti: "1. Alueellisen valvonnan alaisten tuotteiden luovutus vapaaseen liikkeeseen kyseisellä alueella edellyttää valvonta-asiakirjan esittämistä. Yhden tai useamman jäsenvaltion, jota asia koskee, nimeämän toimivaltaisen viranomaisen on toimitettava tämä asiakirja maksutta ja koko haetulle määrälle enintään viiden työpäivän kuluessa siitä, kun kansallinen toimivaltainen viranomainen on saanut yhteisön tuojan tekemän hakemuksen, riippumatta tuojan sijoittautumispaikasta yhteisössä. Jollei toisin osoiteta, mainittua hakemusta pidetään kansallisen toimivaltaisen viranomaisen vastaanottamana viimeistään kolmen työpäivän kuluttua sen jättämisestä. Valvonta-asiakirjoja saa käyttää ainoastaan niin kauan kuin tuonnin vapauttamismenettelyt ovat voimassa kyseisten liiketoimien osalta. 2. Sovelletaan 12 artiklan 2 kohtaa." 4) Korvataan liite I tämän asetuksen liitteellä I. 2 artikla Muutetaan asetus (EY) N:o 519/94 seuraavasti: 1) Korvataan 10 artiklan 1 ja 2 kohta seuraavasti: "1. Yhteisön ennakkovalvonnassa olevien tuotteiden vapaaseen liikkeeseen laskeminen edellyttää valvonta-asiakirjan esittämistä. Jäsenvaltioiden nimeämän toimivaltaisen viranomaisen on toimitettava tämä asiakirja maksutta ja koko haetulle määrälle enintään viiden työpäivän kuluessa siitä, kun kansalliset toimivaltaiset viranomaiset ovat saaneet yhteisön tuojan tekemän hakemuksen, riippumatta tuojan sijoittautumispaikasta yhteisössä. Jollei toisin osoiteta, mainittua hakemusta pidetään kansallisen toimivaltaisen viranomaisen vastaanottamana viimeistään kolmen työpäivän kuluttua sen jättämisestä. 2. Valvonta-asiakirja on laadittava liitteessä IV olevan mallin mukaiselle lomakkeelle. Jos valvontaan asettamista koskevassa päätöksessä ei toisin säädetä, tuojan valvonta-asiakirjahakemukseen on sisällyttävä ainoastaan seuraavat tiedot: a) hakijan nimi ja täydellinen osoite (puhelin- ja telekopionumero sekä mahdollinen toimivaltaisten kansallisten viranomaisten antama tunnusnumero mukaan lukien) sekä hakijan alv-numero, jos hakijan on maksettava arvonlisäveroa, b) tarvittaessa ilmoituksen tekijän tai hakijan mahdollisen edustajan nimi ja täydellinen osoite (puhelin- ja telekopionumero mukaan lukien), c) tavaroiden kuvaukset, jotka sisältävät tiedot - tavaran kauppanimityksestä, - sen yhdistetyn nimikkeistön koodista, johon tavara kuuluu, - tavaran alkuperästä ja mistä se tulee, d) ilmoitetut määrät kilogrammoina tai tarvittaessa muina asianmukaisina lisäyksikköinä (esimerkiksi pareina tai kappaleina), e) tavaroiden cif-arvo Euroopan yhteisön rajalla ecuina, f) seuraava hakijan päiväämä ja allekirjoittama ilmoitus, jossa on nimen selvennys suuraakkosin: `Minä allekirjoittanut todistan, että tässä hakemuksessa olevat tiedot ovat oikeita ja vilpittömässä mielessä annettuja ja että olen sijoittautunut yhteisön alueelle.`" 2) Lisätään 10 artiklaan kohdat seuraavasti: "8. Valvonta-asiakirjalomakkeet ja niiden otteet laaditaan kahtena kappaleena, joista ensimmäinen, numerolla 1 merkitty `vastaanottajan kappale`, toimitetaan hakijalle ja toisen, numerolla 2 merkityn `toimivaltaisen viranomaisen kappaleen`, säilyttää asiakirjan myöntänyt viranomainen. Hallinnollisia tarkoituksia varten toimivaltainen viranomainen voi lisätä lomakkeeseen n:o 2 ylimääräisiä jäljennöksiä. 9. Lomakkeet painetaan valkoiselle hiokkeettomalle kirjoituspaperille, jonka paino on 55-65 grammaa neliömetriltä. Niiden koko on 210 × 297 millimetriä; konekirjoitusriviväli on 4,24 millimetriä (tuuman kuudesosa); lomakkeiden asettelua on tarkoin noudatettava. Varsinaisen valvonta-asiakirjan eli kappaleen n:o 1 kummallakin puolella on lisäksi oltava keltaisella painettu aaltomainen taustakuvio, joka tekee kaikki mekaanisin tai kemiallisin keinoin tehdyt väärennökset silmin havaittaviksi. 10. Jäsenvaltioiden on painettava lomakkeet. Ne voidaan myös painaa kirjapainossa, jonka sen sijoittautumisjäsenvaltio on hyväksynyt. Jälkimmäisessä tapauksessa mainittuun hyväksyntään on viitattava jokaisessa lomakkeessa. Kaikissa lomakkeissa on oltava kirjapainon nimi ja osoite tai merkki, jonka avulla kirjapaino voidaan tunnistaa." 3) Korvataan 13 artiklan 1 ja 2 kohta seuraavasti: "1. Alueellisen valvonnan alaisten tuotteiden luovutus vapaaseen liikkeeseen kyseisellä alueella edellyttää valvonta-asiakirjan esittämistä. Yhden tai useamman jäsenvaltion, jota asia koskee, nimeämän toimivaltaisen viranomaisen on toimitettava tämä asiakirja maksutta ja koko haetulle määrälle enintään viiden työpäivän kuluessa siitä, kun kansallinen toimivaltainen viranomainen on saanut yhteisön tuojan tekemän hakemuksen, riippumatta tuojan sijoittautumispaikasta yhteisössä. Jollei toisin osoiteta, mainittua hakemusta pidetään kansallisen toimivaltaisen viranomaisen vastaanottamana viimeistään kolmen työpäivän kuluttua sen jättämisestä. Valvonta-asiakirjoja saa käyttää ainoastaan niin kauan kuin tuonnin vapauttamismenettelyt ovat voimassa kyseisten liiketoimien osalta. 2. Sovelletaan 10 artiklan 2 kohtaa." 4) Korvataan liite IV tämän asetuksen liitteellä II. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 1996. Jäsenvaltiot voivat kuitenkin 30 päivään kesäkuuta 1996 asti laatia valvonta-asiakirjoja asetuksen (EY) N:o 3285/94 liitteessä I ja asetuksen (EY) N:o 519/94 liitteessä IV esitetyille lomakkeille. Ennen tätä päivää myönnettyjä valvonta-asiakirjoja voidaan kuitenkin käyttää niiden viimeiseen voimassaolopäivään asti, kuitenkin enintään 31 päivään joulukuuta 1996 asti. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä tammikuuta 1996. Neuvoston puolesta W. LUCCHETTI Puheenjohtaja (1) EYVL N:o L 349, 31.12.1994, s. 53 (2) EYVL N:o L 67, 10.3.1994, s. 89 (3) EYVL N:o L 335, 23.12.1994, s. 23, asetus sellaisena kuin se on muutettuna asetuksella (EY) N:o 1627/95 (EYVL N:o L 155, 6.7.1995, s. 8) (4) EYVL N:o L 335, 23.12.1994, s. 33 (5) EYVL N:o L 116, 23.5.1995, s. 3 (6) EYVL N:o L 330, 21.12.1994, s. 6, suositus sellaisena kuin se on viimeksi muutettuna suosituksella N:o 393/95/EHTY (EYVL N:o L 43, 25.2.1995, s. 23) LIITE I >VIITTAUS FILMIIN> >VIITTAUS FILMIIN> >VIITTAUS FILMIIN> >VIITTAUS FILMIIN> LIITE II >VIITTAUS FILMIIN> >VIITTAUS FILMIIN> >VIITTAUS FILMIIN> >VIITTAUS FILMIIN>